ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**ՈՐՈՇՈՒՄ**

\_\_\_\_\_\_\_\_\_\_\_\_\_\_\_\_\_\_\_\_\_ 2022 թվականի N \_\_\_\_\_- Ա

**ՈՐՊԵՍ ՆՎԻՐԱՏՎՈՒԹՅՈՒՆ ԳՈՒՅՔ ԸՆԴՈՒՆԵԼՈՒ, ԳՈՒՅՔ ԱՄՐԱՑՆԵԼՈՒ, ՀԵՏ ՎԵՐՑՆԵԼՈՒ ԵՎ ԳՈՒՅՔ ՆՎԻՐԱԲԵՐԵԼՈՒ ՄԱՍԻՆ**

Հիմք ընդունելով Քաղաքացիական օրենսգրքի 605-րդ հոդվածը, «Կառավարչական իրավահարաբերությունների կարգավորման մասին» օրենքի 5-րդ հոդվածի 5-րդ, 6-րդ և 7-րդ մասերը` Կառավարությունը որոշում է.

1. Որպես նվիրատվություն ընդունել Հայաստանի Հանրապետության կառավարության և Ճապոնիայի կառավարության «Տնտեսական և սոցիալական զարգացում» դրամաշնորհի տրամադրման համաձայնագրի շրջանակներում Ճապոնիայի կառավարության կողմից Հայաստանի Հանրապետությանը նվիրատվության իրավունքով տրված 2022 թվականի արտադրության «Տոյոտա Հիացե 2.8Դ (TOYOTA HIACE 2.8 D)» մակնիշի թվով 39 շտապ օգնության մեքենաները` համաձայն հավելված 1-ի:

2. Որպես նվիրատվություն ընդունել «Շտապբուժօգնություն» փակ բաժնետիրական ընկերությանը սեփականության իրավունքով պատկանող 2018 թվականի արտադրության «Ջինբեյ Բրենդ» մակնիշի թվով 37 և 2011 թվականի արտադրության «Ֆորդ Տրանզիտ» մակնիշի թվով 3 շտապ օգնության մեքենաները` համաձայն հավելված 2-ի:

3. Սույն որոշման 1-ին հավելվածի 1-38-րդ կետերով սահմանված 2022 թվականի արտադրության «Տոյոտա Հիացե 2.8Դ (TOYOTA HIACE 2.8 D)» մակնիշի թվով 38 շտապ օգնության մեքենաները նվիրաբերությամբ հանձնել «Շտապբուժօգնություն» փակ բաժնետիրական ընկերությանը` դրանք բացառապես բժշկական օգնության և սպասարկման նպատակով օգտագործելու համար:

4. Սույն որոշման 1-ին հավելվածի 39-րդ կետով սահմանված 2022 թվականի արտադրության «Տոյոտա Հիացե 2.8Դ (TOYOTA HIACE 2.8 D)» մակնիշի թվով 1 շտապ օգնության մեքենան ամրացնել Ազգային անվտանագության ծառայությանը` այն Պետական պահպանության ծառայությանը հանձնելու նպատակով:

5. Սույն որոշման 2-րդ հավելվածով սահմանված 2018 թվականի արտադրության «Ջինբեյ Բրենդ» մակնիշի թվով 37 և 2011 թվականի արտադրության «Ֆորդ Տրանզիտ» մակնիշի թվով 3 շտապ օգնության մեքենաներն ամրացնել Առողջապահության նախարարությանը` հետագայում դրանք ըստ անհրաժեշտության տնօրինելու նպատակով:

6. Առողջապահության նախարարությանն ամրացված 2020 թվականի արտադրության «Ֆորդ Տրանզիտ (FORD TRANSIT)» մակնիշի թվով 5 շտապ օգնության մեքենաները և 2019 թվականի արտադրության «Նիսսան Մինի Բաս (Nissan mini bus)» մակնիշի թվով 7 շտապ օգնության մեքենաները, համաձայն հավելված 3-ի, հետ վերցնել Առողջապահության նախարարությունից և որպես նվիրաբերություն հանձնել «Շտապբուժօգնություն» փակ բաժնետիրական ընկերությանը` դրանք բացառապես բժշկական օգնության և սպասարկման նպատակով օգտագործելու համար:

7. Առողջապահության նախարարին` սույն որոշումն ուժի մեջ մտնելուց հետո եռամսյա ժամկետում ապահովել`

1) «Շտապբուժօգնություն» փակ բաժնետիրական ընկերության տնօրենի հետ համատեղ սույն որոշման 3-րդ և 6-րդ կետերով սահմանված շտապ օգնության մեքենաների հանձնման–ընդունման աշխատանքները, ինչպես նաև Ազգային անվտանգության ծառայության տնօրենի հետ համատեղ սույն որոշման 4-րդ կետով սահմանված շտապ օգնության մեքենայի հանձնման–ընդունման աշխատանքները:

2) սույն որոշման 3-րդ և 6-րդ կետերով սահմանված շտապ օգնության մեքենաների նվիրաբերության պայմանագրերի կնքումը «Շտապբուժօգնություն» փակ բաժնետիրական ընկերության հետ` կնքվելիք պայմանագրերում նախատեսելով դրույթ նվիրաբերված գույքը բացառապես բժշկական օգնության և սպասարկման նպատակով օգտագործելու մասին, և սույն ենթակետում նշված պայմանը չպահպանելու դեպքում` նվիրաբերության վերացման հնարավորության մասին:

3) սույն որոշման 5-րդ կետով սահմանված շտապ օգնության մեքենաների պետական հաշվառման աշխատանքների իրականացումը՝ Առողջապահության նախարարության միջոցների հաշվին:

4) սույն որոշման 6-րդ կետով սահմանված շտապ օգնության մեքենաների պետական հաշվառումից հանելու աշխատանքները:

8. Ազգային անվտանգության ծառայության տնօրենին` սույն որոշումն ուժի մեջ մտնելուց հետո եռամսյա ժամկետում ապահովել սույն որոշման 4-րդ կետով սահմանված շտապ օգնության մեքենայի պետական հաշվառման աշխատանքների իրականացումը՝ Ազգային անվտանգության ծառայության միջոցների հաշվին:

9. Սահմանել, որ սույն որոշման`

1) 3-րդ և 6-րդ կետերով սահմանված շտապ օգնության մեքենաների պետական հաշվառման աշխատանքները իրականացվելու են «Շտապբուժօգնություն» փակ բաժնետիրական ընկերության հաշվին:

2) 5-րդ կետով սահմանված շտապ օգնության մեքենաների պահպանման ծախսերը կատարվելու են Առողջապահության նախարարությանը հատկացվող միջոցների հաշվին:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

 ՎԱՐՉԱՊԵՏ` Ն. ՓԱՇԻՆՅԱՆ